Iohannis, la bilanțul ICCJ: Aplicarea unitară a legii și soluționarea dosarelor în termene rezonabile rămân deziderate actuale.
Iohannis: În anul 2020, cetățenii și-au exprimat fără echivoc, prin vot, opțiunea pentru reforme și consolidarea principiilor statului de drept. Iohannis: Corectarea legislației și asigurarea unui cadru predictibil de funcționare nu sunt singurele demersuri de care sistemul de justiție are nevoie. Iohannis: Creșterea calității actului de justiție, aplicarea unitară a legii, soluționarea dosarelor în termene rezonabile rămân deziderate actuale.
Președintele Klaus Iohannis a spus, miercuri, la prezentarea raportului de activitate al Înaltei Curți de Casație și Justiție (ICCJ) că reanalizarea legilor justiției nu mai poate fi amînată și și-a exprimat speranța că vor fi corectate intervențiile legislative controversate din ultimii ani."În anul 2020, cetățenii și-au exprimat fără echivoc, prin vot, opțiunea pentru reforme și consolidarea principiilor statului de drept. În acest context, reanalizarea legilor justiției nu mai poate fi amânată. Am încredere că, în perioada următoare, cadrul care reglementează activitatea justiției din România va redeveni unul predictibil, în acord cu standardele unui stat european. Pentru aceasta, sunt necesare dezbateri ample în Parlament, la care să participe nu doar reprezentanții profesiilor implicate în actul de justiție, ci și reprezentanți ai mediului universitar sau profesioniști din domeniul drepturilor omului", a spus președintele.Acesta și-a exprimat speranța că, în urma acestui dialog, vor fi corectate "intervențiile legislative controversate din ultimii ani", vor fi adoptate soluții adaptate noilor realități juridice și sociale, vor fi valorificate recomandările organismelor europene și vor fi puse în acord soluțiile legislative declarate neconstituționale cu jurisprudența instanței constituționale."Corectarea legislației și asigurarea unui cadru predictibil de funcționare nu sunt singurele demersuri de care sistemul de justiție are nevoie. Echilibrarea repartizării resurselor umane și, implicit, a volumului de activitate, modernizarea infrastructurii instanțelor, crearea unei culturi a dialogului și a colaborării între actorii sistemului judiciar sunt doar câteva aspecte care necesită atenția factorilor decizionali", a mai spus Klaus Iohannis.El a vorbit și despre rolul ICCJ de a fi un motor al unor reforme care nu mai pot întârzia în sistemul judiciar."Creșterea calității actului de justiție, aplicarea unitară a legii, soluționarea dosarelor în termene rezonabile rămân deziderate actuale. O abordare proactivă în folosirea mecanismelor procedurale de care Înalta Curte de Casație și Justiție dispune pentru realizarea unei practici unitare este de natură să asigure cetățenii că legea este egală pentru toți și aplicată echitabil de către toate instanțele de judecată", a mai spus șeful statului.